Publication: Magyar Közlöny
Issue: MK-2003-25 (Year: 2003, Number: 25)
Era: 1990-2004
Section: szóló 1991. évi XLV. törvény szerinti törvényes mértékegységekben legyenek kifejezve.
Paragraph Index: 225

13. A gyártó által rendelkezésre bocsátandó tájékoztatások 13.1. Valamennyi eszközt el kell látni a biztonságos használathoz és a gyártó azonosításához szükséges, a potenciális felhasználók képzettségét és tudásszintjét figyelembe vevõ információval. Ez az információ a címkén és a használati útmutatóban szereplõ adatokból áll. Az eszköz biztonságos használatához szükséges tájékoztatást elsõsorban magán az eszközön, illetve az egyedi, adott esetben a kereskedelmi csomagoláson is fel kell tüntetni, ha ez a gyakorlatban megvalósítható. Ha egyedi csomagolásra nincs mód, akkor a tájékoztatást az eszközökkel (egy vagy több eszközzel) szállított füzetben kell közölni. Minden egyes eszköz csomagolásának tartalmaznia kell magyar nyelvû használati útmutatót. Nélkülözhetõ a használati útmutató abban az esetben, ha az eszközt használati útmutató nélkül is teljes biztonsággal lehet használni. 13.2. A tájékoztatást lehetõleg szimbólumokkal kell megadni. Valamennyi használt szimbólum és azonosító szín feleljen meg a vonatkozó nemzeti szabványoknak. Olyan területeken, ahol nincsenek szabványok, a szimbólumokat és a színeket le kell írni az eszközhöz mellékelt dokumentációban. 2003/25. szám 13.3. Veszélyes készítményt tartalmazó eszköz esetében, figyelembe véve az eszköz összetevõinek jellegét, mennyiségét és megjelenési formáját, a vonatkozó nemzeti szabványoknak megfelelõ veszélyt jelzõ szimbólumokat és jelölési követelményeket kell alkalmazni. Ha az eszközön magán vagy a címkéjén nincs elegendõ hely az összes tájékoztatás elhelyezésére, akkor a veszélyt jelzõ szimbólumokat a címkén kell elhelyezni, a vonatkozó nemzeti szabványok szerinti egyéb tájékoztatást pedig a használati útmutatóban kell megadni. A vonatkozó nemzeti szabványok biztonsági adatlapokra vonatkozó rendelkezéseit alkalmazni kell, kivéve abban az esetben, ha a használati útmutatóban valamennyi vonatkozó tájékoztatás már rendelkezésre áll. 13.4. A címkének a következõ adatokat kell tartalmaznia:

Source: https://magyarkozlony.hu/hivatalos-lapok/98eac145cca631d4f21d6e710780b5ba6962e758/dokumentumok/6f8ebd2a9478b819f94a4c3ce6d48c09a0da843f/letoltes